Muraño xardineiro

O muraño xardineiro (Crocidura suaveolens) é unha especie de mamífero placentario da orde dos soricomorfos e familia dos sorícidos.

 Descrición 
É un soricido de dentes brancos semellante ao muraño común, (Crocidura russula). Co lombo de cor acastañada, ventre agrisado ás veces amarelado, coa cola cuns característicos pelos longos. Na Europa continental e na Península Ibérica as súas dimensións medran de norte a sur. A poboación de Menorca é a de maior tamaño.

 Distribución 
De ampla distribución no Paleártico, entre os 23º e os 56º N. Dende o sur da Península Ibérica até o Xapón, Corea e a China oriental. Presente en numerosas illas do Canle da Mancha e do mar Mediterráneo. En España localízase desde a desembocadura do río Guadalquivir, costa onubense e de Portugal, límites do norte de Cáceres e sur de Salamanca, internandose no val do Tietar, noroeste de Zamora, gran parte de Galicia, Cornixa Cantábrica, norte Burgos, Biscaia, Álava, Guipúscoa e Navarra. Na área mediterránea está presente no nordés de Xirona. Ocupa a illa de Menorca.

 Hábitat 
Na Península Ibérica ocupa diversos medios na zona de influencia atlántica, mentres que na rexión mediterránea fica relegada aos ambientes húmidos. Non parece colonizar medios antropóxenos como en Europa.

 Depredación 

En Centroeuropa ten unha ampla relación de depredadores tanto réptiles como aves e mamíferos. Na Península Ibérica é depredado principalmente por rapaces nocturnas. En Menorca é deprededa pola curuxa e maila martaraña, (Meles meles).

 Notas 

 Véxase tamén 

 Ligazóns externas 
 Crocidura suaveolens, en  Don E. Wilson & DeeAnn M. Reeder (editors). 2005. Mammal  Species of the World. A Taxonomic and Geographic Reference (3rd ed),  Johns Hopkins University Press.
 Crocidura suaveolens no Atlas da biodiversidade do Ministerio de Medio Ambiente (MMA). Arquivo en pdf . (Consultado o 30 de xullo de 2009).

Categoría:Soricomorfos
Categoría:Mamíferos de Galicia
Categoría:Mamíferos de Europa
Categoría:Mamíferos de África do Norte
Categoría:Mamíferos de Kazakhstán
Categoría:Mamíferos de Uzbekistán
Categoría:Mamíferos de Tadjiikistán
Categoría:Mamíferos de Turkmenistán
Categoría:Mamíferos de Turquía
Categoría:Mamíferos de Azerbaidján
Categoría:Mamíferos de Oriente Medio
Categoría:Fauna de Chipre
Categoría:Animais descritos en 1811